### Markacijski odsek

V prvi polovici leta 2017 je bilo organiziranih več delovnih akcij na poteh, ki jih oskrbuje naše planinsko društvo. Opravljen je bil pregled vseh poti v spomladanskem času.

Seznam poti, ki jih vzdržuje naše društvo

* Domžale – Tabor – Sv.Trojica – Murovica (Domžalska pot spominov),
* Dupeljne – Kolovec – Rudnik (Domžalska pot spominov),
* Stahovica – Sv. Primož – Pasja peč – Domžalski dom na Mali planini,
* Krivčevo - Podkrajnik - Gojška planina – Domžalsko dom na Mali planini,
* Podkrajnik – Pl.Kisovec – priključek na pot proti Veliki planini,
* Marjanine njive – Sončna griča – Gojška planina,
* Kranjski rak – Rakove ravni – Sončna griča,
* Golice – Oseki – Vivodnik na Menini planini,
* Kamniška Bistrica – slap Orglice - Presedljaj – Korošica,
* Presedljaj – Konj.

Na srečanju markacistov KBO MDO so licenco za 2017 potrdili Alojz Pirnat markacist inštruktor, ter Aleš Kermauner, Jože Petarka, Srečo Križnar in Sašo Egete kot markacisti. Potrdila za varno delo z motorno žago so pridobili: Srečo Križnar, Jože Petarka in Alojz Pirnat, kar je podlaga za delo z lesom na akcijah v okviru našega PD-ja.

Še v pomladnem času, je bila narejena nadomestna trasa na poti iz Kamniške Bistrice proti Orglicam, ker je voda odnesla cca 300m poti.

Na področju Velike planine je bila generalno obnovljena trasa iz Krivčevega na Kisovec in varianta čez Gojško planino do Domžalskega doma. Zradi osipa nas čaka še sanacija odcepa iz Jelševega Konfina, v dveh akcijah nam je uspelo pripraviti ves potreben material, da bomo ko se osuši zorganizirali in naredili stopnice, bočne opore in odvodnjavanje.

Nekaj aktivnosti markacistov je bilo že opravljenih na projektu Otroška planinska pot, ki naj bi bila letos tudi uradno odprta. Pot je krožna in zajema tudi obisk Domžalskega doma.

Na Domžalski poti spominov se pripravlja nanovo dokumentacija in obnova markacij na obstoječi trasi:

- vris trase variantno pešpot in varianta za kolesarje

- izdaja dnevnika žigov

- renoviranje fiksnih točk s kovinskimi žigi ter zamenjava le teh na vseh točkah

V prvi polovici leta je bilo opravljeno skupaj skoraj 200 prostovoljnih delovnih ur, ker pa smo se javili na razpis za delno sofinanciranje smernih tabl s strani PZS na dostopih na SPP, nas v jesenskem času čaka še veliko dela.